OzLabs/hebrew-wiki-articles huggingface dataset:
סטודיבייקר Light Six

סטודיבייקר Light Six, שנת 1924 
סטודיבייקר Light Six, שנת 1922 

סטודיבייקר Light Six, (באנגלית: Studebaker Light Six) היא מכונית משפחתית, 4 דלתות, 5 מושבים, אשר יוצרה על ידי חברת "סטודיבייקר" האמריקאית בין השנים 1918–1927. בנוסף, הדגם יוצר גם בתצורת קופה, 2 דלתות.

הסטודיבייקר Light Six שווקה בצבעי שחור וכחול. 

משנת 1924 שונה שם הדגם ל- "Studebaker Standard Six", ומשנת 1927, שומבשם הדגם פעם נוספת ל-"Standard Six Dictator".

==תצורות "סטודיבייקר"==
* סדאן - 4 דלתות (5 מושבים)
* קופה - 2 דלתות

== תמונות ==
<gallery>
קובץ:Studebaker-light-six.jpg| סטודיבייקר Light Six, בתצורת קופה, 2 דלתות
קובץ:1922 Studebaker Light Six Touring Car, Poughkeepsie (front left).jpg | סטודיבייקר Light Six, בתצורת 4 דלתות, שנת 1922
קובץ:1923studebaker-light-six.jpg|מודעת פרסומת לדגם סטודיבייקר Light Six, שנת 1923
</gallery>

==ראו גם==
* סטודיבייקר
* סטודיבייקר אלקטריק
* סטודבייקר-גרפורד
* סטודיבייקר Big Six
* סטודיבייקר דיקטטור
* סטודיבייקר Light Four
* סטודיבייקר קומנדר
* סטודיבייקר לנד קרוזר
* סטודיבייקר לארק
* סטודיבייקר Flight Hawk
* סטודיבייקר Golden Hawk
* סטודיבייקר Silver Hawk
* סטודיבייקר Gran Turismo Hawk
* סטודיבייקר אוואנטי
* סטודיבייקר סטארליט
* סטודיבייקר קופה אקספרס
* סטודיבייקר צ'אמפ
* סטודיבייקר סטארליט

==לקריאה נוספת==
* [https://www.hemmings.com/magazine/hcc/2013/01/Superlative-Six---1923-Studebaker-Light-Six/3720771.html סטודיבייקר Light Six] (Superlative Six - 1923 Studebaker Light-Six - Almost)
* [https://www.hemmings.com/magazine/hcc/2006/12/The-Shanghai-Express---1923-1924-Studebaker-Light-Six/1382126.html סטודיבייקר Light Six] (The Shanghai Express - 1923/1924 Studebaker Light-Six)
==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:דגמי מכוניות שהושקו ב-1918
Light Six
קטגוריה:מכוניות אמריקאיות
פיליפ סויר

פיליפ "פיל" ג. סויר (באנגלית: Phillip "Phil" G. Sawyer) (נולד ב-7 בינואר 1961) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כקצין אג"ם ותכנון של הצי.

==ביוגרפיה==
סויר גדל בפיניקס שבאריזונה. ב-1983 סיים תואר ראשון בהנדסת מערכות מהאקדמיה הימית של ארצות הברית, התגייס לצי והוכשר כקצין צוללות. 

שירת כקצין קשר, קצין בקרה רדיואקטיבית וקצין תדלוק בצוללת התקיפה "בלופיש". ב-1988 מונה למדריך במרכז ללוחמה נגד צוללות של הצי האטלנטי. ב-1991 הוצב כקצין הנדסה בצוללת הטילים הבליסטיים "פלורידה". בשנים 1994–1996 שירת בענף שיבוץ צוותי צוללות בלשכת כוח האדם של הצי. באוגוסט 1996 מונה לסגן מפקד צוללת התקיפה "סולט לייק סיטי". באפריל 1998 מונה לעוזר סגן מפקד צי האוקיינוס השקט של ארצות הברית. במאי 2001 מונה למפקד צוללת התקיפה "לה ג'ולה". תפקידים נוספים אותם מילא הם מפקד פלגת הצוללות 15 בגואם, ראש ענף לוחמה בטרור ואבטחה במטות המשולבים, שירות במטה הפיקוד האסטרטגי של ארצות הברית ופיקוד על כוח הצוללות בפיקוד כוחות הצי.

ב-2010 הועלה לדרגת אדמירל משנה ומונה לסגן מפקד פיקוד המיקוש הימי והלוחמה נגד צוללות, בתפקידו הבא שימש מפקד כוח המשימה 74/54 בצי החמישי. באוגוסט 2013 מונה למפקד צי הצוללות בפיקוד האוקיינוס השקט. בספטמבר 2015 מונה לראש מטה סגן מפקד כוחות הצי בפיקוד האוקיינוס השקט. 

באוגוסט 2017 מונה למפקד הצי השביעי, חודש לפני המועד המתוכנן לכניסתו לתפקיד. קידומו בדרגה וכניסתו לתפקיד התרחשו בעקבות הדחתו של תת-אדמירל ג'וזף אוקוין לאחר שתי התנגשויות של משחתות הצי באוניות אזרחיות, תקריות בהן נהרגו 17 מלחים. הוא סיים את תפקידו בספטמבר 2019. באוקטובר 2019 מונה לקצין אג"ם ותכנון של הצי. כיהן בתפקיד עד פרישתו ב-2021.

סויר בעל תואר שני בניהול הנדסי מאוניברסיטת אולד דומיניון. 
==קישורים חיצוניים==

*[http://www.navy.mil/navydata/bios/bio.asp?bioID=576 ביוגרפיה] באתר צי ארצות הברית
*[http://navsource.org/archives/08/pdf/0870130.pdf פיליפ סויר] בחוברת החלפת הפיקוד על הצוללת לה ג'ולה

קטגוריה:אמריקאים שנולדו ב-1961
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:צוללנים אמריקאים
קטגוריה:מפקדי הצי השביעי של ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת אולד דומיניון
הלקונה

הלקונה (באנגלית: The Lacuna) הוא רומן מאת ברברה קינגסולבר שהתפרסם בשנת 2009. זהו הרומן השישי של קינגסולבר, והוא זכה בפרס אורנג' 2010 לספרות ובפרס הספרות לספריית וירג'יניה. וכן היה מועמד לפרס הבינלאומי לספרות IMPAC בדבלין.

== עלילה ==
הרומן מספר את סיפורו של הריסון ויליאם שפרד, החל בילדותו במקסיקו בשנות השלושים. הוריו מופרדים כך שהוא חי בין ארצות הברית עם אביו ומקסיקו עם אמו. במהלך זמנו במקסיקו הוא עובד בתור מערבל גבס עבור אמן הציור דייגו ריוורה אז בתור טבח עבורו ועבור אשתו האמנית פרידה קאלו, אשר מפתחת ידידות לכל החיים עם שפרד. בעודו חי ועובד אצלם, הוא גם מתחיל לעבוד כמזכיר של ליאון טרוצקי שמסתתר שם, לאחר שהוגלה על ידי סטלין.
מאוחר יותר בחיים, שפרד עובר להתגורר באשוויל, צפון קרוליינה, הוא הופך לסופר ונחקר לאחר מכן על ידי בית הלא אמריקני פעילויות הוועדה. הוא מורה למזכירתו, ויולט בראון, לשרוף את ניירותיו ולחזור למקסיקו. עם זאת, היא מצילה את היומנים ואת המכתבים ואת אלה הם הניירות המהווים את הרוב של הרומן.

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספרי 2009
קטגוריה:רומנים (סוגה ספרותית)
קטגוריה:ספרים אמריקאיים
קטגוריה:ספרי הוצאת מודן
Ein Herz, das seinen Jesum lebend weiß, רי"ב 134

Ein Herz, das seinen Jesum lebend weiß (בעברית: לב, היודע כי ישו שלו חי), רי"ב 134, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום השלישי של חג הפסחא, שחל ב-11 באפריל 1724.

==היסטוריה==
קנטטה זו הייתה האחת-עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. ביום הראשון של הפסחא ביצע את רי"ב 4 וביום השני ביצע את רי"ב 66.

מחמת הצורך להלחין מספר קנטטות בתקופה קצרה, השתמש בבאך ביצירות ישנות שלו כבסיס לקנטטות אלו. קנטטה זו מבוססת על הקנטטה החילונית Die Zeit, die Tag und Jahre macht, רי"ב 134א, אותה הלחין ב-1719 בהיותו בקטן. הוא הוסיף לקנטטה שלושה רצ'יטטיבים וביצע אותה שוב ב-1731. ב-1735 שינה את המוזיקה לחלוטין וביצע אותה שוב.

ב-1881 הוציאה לאור חברת באך את הקנטטה לראשונה, בכרך 28 של פרסומיה.

==מילים ומוזיקה==
סדר הקריאה לאותו יום כולל פסוקים ממעשי השליחים בהם מסופר על דברי פאולוס באנטיוכיה ופסוקים מהבשורה על-פי לוקאס המתארים את התגלות ישו אל תלמידיו לאחר תחייתו, בירושלים. הלברית נכתבה על ידי מחבר לא ידוע. מבנה החלקים נשמר מהגרסה הישנה, אולם חלקים 5 ו-6 שלה אינם נכללים כאן. את הטקסט החדש הוא כתב על דפי הקנטטה המקורית, מתחת לטקסט הקיים, וערך קלות את המוזיקה.

הקנטטה נועדה לביצוע על ידי סולני אלט וטנור בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו. לקנטטה שישה פרקים:
# רצ'יטטיב לאלט ולטנור: Ein Herz, das seinen Jesum lebend weiß (לב, היודע כי ישו שלו חי)
# אריה לטנור: Auf, Gläubige, singet die lieblichen Lieder (עורו, המאמינים, שירו את המתוקים שבשירים)
# רצ'יטטיב לאלט ולטנור: Wohl dir, Gott hat an dich gedacht (כמה בני מזל אתם, אלהים חשב עליכם)
# אריה לאלט ולטנור: Wir danken und preisen dein brünstiges Lieben (אנו מודים ומהללים אותך על אהבתך העזה)
# רצ'יטטיב לאלט ולטנור: Doch würke selbst den Dank in unserm Munde (אבל גרום לנו להכיר תודה)
# מקהלה: Erschallet, ihr Himmel, erfreuet dich, Erde (שמחו, שמיים, גילי ארץ)

==הקלטות==
היצירה הוקלטה במלואה 12 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1976), גוסטב ליאונהארדט (ב-1983), טון קופמן (ב-1998) וג'ון אליוט גרדינר (ב-2000).

==קישורים חיצוניים==

* [http://www.bach-cantatas.com/BWV134.htm פרטי הקנטטה באתר קנטטות באך]
* [http://www.bach-cantatas.com/Texts/BWV134-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
היכל הצדק (נירנברג)

היכל הצדק של נירנברג (בגרמנית: Justizpalast) הוא מבנה הממוקם בנירנברג, בוואריה, גרמניה. הוא נבנה בין השנים 1909–1916 ומשכן בתוכו: בית משפט לערעורים ("Oberlandesgericht"), בית משפט מחוזי ("Landgericht"), בית המשפט המקומי ("Amtsgericht") ואת משרד התובע הציבורי ("Staatsanwaltschaft").

== משפטי נירנברג ==
משפטי נירנברג, נובמבר 1945
במבנה נערכו משפטי נירנברג, סדרה של 13 משפטים כנגד פושעי מלחמה נאצים, עם סיום מלחמת העולם השנייה משנת 1945 ועד שנת 1949. העיר והמבנה היו בשליטתה של ארצות הברית לאחר חלוקת גרמניה בין המעצמות. הבחירה במבנה זה התקבלה בשל שלמותו היחסית לאחר הפצצות בעלות הברית על גרמניה, המבנה היה גדול ומרווח כדי לקיים משפט בסדר גודל שכזה, וכן המתחם כלל בית כלא גדול. לבחירה בנירנברג הייתה גם משמעות סמלית, שכן היטלר הגדיר את העיר כבירת המפלגה, בה ערכו את מפגני הראווה השנתיים של המפלגה, וכן בעיר זו נוסחו חוקי הגזע הגרמנים בשנת 1935. 

המשפטים התקיימו באולם מספר 600, הממוקם בקומה השנייה של האגף המזרחי בהיכל הצדק. האולם עדיין בשימוש, בעיקר למשפטים על אשמה ברצח. כדי להרחיב את אולם המשפט הרסו את אחד הקירות ואיחדו את האולם עם חדר סמוך. כיום הקיר שוחזר ואולם המשפט קטן יותר מבעבר. בנוסף, סובבו את ספסל השופטים ב-90 מעלות כך שאינו ממוקם אל מול החלון, אלא עומד במקום בו היה דוכן העדים בעת המשפט.

משנת 2000, פתוח אולם מספר 600 לתיירים רק בסופי שבוע עקב המשפטים המתקיימים בו. בדצמבר 2008 היה בית המשפט סגור לציבור עקב עבודות בנייה ליצירת תערוכה קבועה בקומה שמעל לאולם. בנובמבר 2010 נפתח לציבור היכל הזיכרון למשפטי נירנברג כחלק מהמוזיאונים העירוניים של נירנברג.

== קישורים חיצוניים ==

*[http://www.memorium-nuremberg.de/ אתר המוזיאון] 
*[http://www.justiz.bayern.de/gericht/olg/n/bauwerk/index.php ההיסטוריה של היכל הצדק] 
קטגוריה:משפטי נירנברג
קטגוריה:נירנברג
קטגוריה:בוואריה: מבנים
קטגוריה:בוואריה: מוזיאונים
סטודבייקר-גרפורד

סטודיבייקר - גרפורד, שנת 1908 
סטודיבייקר - גרפורד", שנת 1908 
סטודיבייקר - גרפורד (באנגלית: Studebaker-Garford) היא מכונית משפחתית, אשר יוצרה על ידי יצרנית הרכב Studebaker Brothers" Manufacturing Company" שמאוחר יותר הפכה לחברת "סטודיבייקר" במשותף עם חברת "גרפורד" ("Garford Company") האמריקאית. 

דגם ה-"סטודיבייקר - גרפורד" יוצר בין השנים 1904–1911, ובסך הכול יוצרו 2,481 יחידות.

בנוסף לייצור דגם ה-"סטודיבייקר - גרפורד" בתצורת סדאן, הדגם יוצר גם בתצורת קבריולה.

==היסטוריה דגם "סטודיבייקר - גרפורד"==

"גרפורד" יצרן של רכיבי רכב ושילדה, הרכיב את המארז של ה- "סטודיבייקר - גרפורד". (לפי חוזה עם חברת "סטודיבייקר"). הדגמים הראשונים היו מיועדים ל-5 נוסעים, ומאוחר יותר יוצרו דגמים אשר נועדו ל-2 נוסעים.

בשנת 1908 חברת "סטודיבייקר" השתלטה על חברת "E-M-F Company" אשר גם עמה נכנסה לעסקת בנייה, שיווק והפצה של מכוניות.

בשנת 1913 חברת "E-M-F Company" נרכשה על ידי חברת "ויליס".

==דגמי "סטודיבייקר - גרפורד"==
* "Model "C (בשנת 1904)
* סדרת 15HP (בשנת 1905), מנוע 2 צילינדרים
* סדרת 20HP (מנוע 4 צילינדרים)
* סדרת E (שנת 1906, מנוע 4 צילינדר) 
* סדרת F (שנת 1906, מנוע 4 צילינדר) 
* סדרת G (שנת 1906, מנוע 4 צילינדר) 
* סדרת G-10 (בין השנים 1907–1911)
* סדרת "Model G 30" (בשנת 1908)

==תצורות "סטודיבייקר - גרפורד"==
* דגם סדאן
* דגם קבריולה

== תמונות ==
<gallery>
קובץ:StudebakerGarford1908.jpg| סטודיבייקר - גרפורד, קבריולט, 4 דלתות
קובץ:Studebaker Garford 1908 (4632272561) (2).jpg | סטודיבייקר - גרפורד, שנת 1908
קובץ:Museum of Moscow - Proviantskie Sklady - Studebaker Garford.jpg | סטודיבייקר - גרפורד
</gallery>

==ראו גם==

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1904
גרפורד
קטגוריה:מכוניות סדאן
גביע אפריקה לאומות 1984

גביע אפריקה לאומות 1984 היה הטורניר הארבעה עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בחוף השנהב בין ה־4 ל-18 במרץ 1984. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. זכתה באליפות הראשונה בתולדותיה לאחר שנצחה במשחק הגמר את 3–1.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת הטורניר
|5
|1980
|מקום שלישי (1965, 1968, 1970)
|-
| align="right" |
|מנצחת גביע אפריקה לאומות 1982
|7
|1982
|אלופת אפריקה (1963, 1965, 1978, 1982)
|-
| align="right" |
|העפלה מהמוקדמות
|0
|
|
|-
| align="right" |
|העפלה מהמוקדמות
|5
|1982
|אלופת אפריקה (1980)
|-
| align="right" |
|העפלה מהמוקדמות
|1
|1972
|שלב הבתים (1972)
|-
| align="right" |
|העפלה מהמוקדמות
|3
|1982
|מקום שלישי (1972)
|-
| align="right" |
|העפלה מהמוקדמות
|8
|1980
|אלופת אפריקה (1957, 1959)
|-
| align="right" |
|העפלה מהמוקדמות
|3
|1982
|מקום שני (1980)
|}

== שלב הבתים ==

=== בית א' ===
המשחקים שוחקו באצטדיון פליקס הופואה-בואני, אביג'אן.

=== בית ב' ===
המשחקים שוחקו באצטדיון בואקה, בואקה.

== שלבי הנוק-אאוט ==

== קישורים חיצוניים ==

* [http://www.rsssf.com/tables/84a.html מידע מאתר RSSSF]

1984
קטגוריה:תחרויות כדורגל ב-1984
קטגוריה:חוף השנהב: כדורגל
אנקא

אַנְקָא (מערבית: العنقاء "אל-אנקא" - עוף החול), נקרא גם α בעוף החול, הוא הכוכב הבהיר ביותר בקבוצת הכוכבים עוף החול. לכוכב בהירות נראית מדרגה 2.37 והוא נמצא במרחק של כ-85 שנות אור ממערכת השמש.

==מאפיינים==
אנקא הוא ענק כתום מסוג ספקטרלי K0.5 III, מסתו לא ידועה בוודאות והיא מוערכת סביב 2.5 מסות שמש, רדיוסו גדול פי 12 מרדיוס השמש, טמפרטורת פניו היא כ-4,570 קלווין והוא מאיר בעוצמה גדולה פי 65 מעוצמת ההארה של השמש באור נראה ובערך פי 85 בתוספת הקרינה בתחום התת-אדום. לכוכב תנועה עצמית גדולה יחסית של כמעט חצי שניית קשת בשנה, ששקולה למהירות משיקה של למעלה מ-50 קילומטר בשנייה, וכן הוא מתרחק מהשמש במהירות רדיאלית של קרוב ל-75 קילומטרים בשנייה. שינויים מחזוריים קטנים במהירות הרדיאלית של אנקא מצביעים על קיומו של בן זוג קטן ועמום, אנקא B, שמסתו מוערכת בכ-1.5 מסות שמש ובהירותו קטנה לפחות פי 25 מבהירותו של אנקא. הוא מקיף את אנקא במרחק של כ-2 יחידות אסטרונומיות בזמן מחזור של כ-3,850 ימים או כ-10.5 שנים. בשל המרחק הקטן והבדלי הבהירות לא ניתן לצפות בו ישירות.

אנקא נמצא בשלב התפתחות מתקדם, הוא כבר סיים להתיך מימן להליום בליבתו ועבר להתכה של הליום לפחמן ולחמצן. הוא צפוי להפוך בסופו של דבר לננס לבן.

== קישורים חיצוניים ==
* [http://stars.astro.illinois.edu/sow/ankaa.html אנקא] באתר של ג'ים קלר
* 

==הערות שוליים==

קטגוריה:ענקים מסוג K
קטגוריה:קבוצת הכוכבים עוף החול
NUbuntu

נובונטו (אנגלית: Nubuntu, "Network Ubuntu") הייתה הפצת גנו/לינוקס עם סביבת שולחן עבודה מבוסס Fluxbox. ההפצה הייתה מיועדת לבדיקות רשת, חדירה ופגיעויות. 

היא פותחה על ידי ג'ייסון בייטלר (Jayson Beitler), עמנואל ג'נטילי (Emanuele Gentili), ברנדן אלמונטה (Brendan Almonte) ושוחררה בגרסת בטא למפתחים, בתאריך 18 בדצמבר 2005 (Developers Release Testing 1).

בתאריך 4 באפריל 2010, נסגר האתר הרשמי ללא כל הודעה מוקדמת והופסקה התמיכה בהפצה.

כיום, ניתן למצוא את ההפצה בגרסאות לא רשמיות ברחבי האינטרנט.

המערכת הופצה כשעליה מותקנות מראש תוכניות רבות כגון: סורק הפורטים Nmap, רחרחן Wireshark, כלי התקיפה Ettercap, מקליט הפקודות dSniff ועוד.

==רשימת גרסאות==
{| class="wikitable"
|-
! תאריך יציאה
! גרסה
! שם קוד
|-
|26.1.2006
|nUbuntu Live
|Stable 1
|-
|26.6.2006
|6.06
|Stable
|-
|21.11.2006
|6.10
|Stable
|-
|16.7.2008
|8.04
|Alpha
|-
|30.10.2008
|8.10
|Alpha
|-
|17.12.2008
|8.12
|Beta
|}

== ראו גם ==
* SparkyLinux
* Knoppix
* Ubuntu
* PHLAK

==קישורים חיצוניים==

קטגוריה:הפצות של GNU/לינוקס
קטגוריה:תוכנה חופשית
קטגוריה:הפצות של לינוקס למטרות אבטחה
פרידריך החמישי, רוזן הסן-הומבורג

פרידריך החמישי, רוזן הסן-הומבורג (בגרמנית: Friedrich V. von Hessen-Homburg; 30 בינואר 1748 – 20 בינואר 1820), היה רוזן הסן-הומבורג בין השנים 1751–1820.

==ביוגרפיה==
פרידריך נולד ב-30 בינואר 1748 בבאד הומבורג שהשתייכה לרוזנות הסן-הומבורג, לפרידריך הרביעי, רוזן הסן-הומבורג, ולאולריקה, נסיכת זולמס-בראונפלס, בתם של פרידריך וילהלם, רוזן זולמס-בראונפלס וסופיה מגדלנה בניגנה, רוזנת זולמס-לאובאך-אוטפה.

בשנת 1748 מת אביו פרידריך הרביעי, רוזן הסן-הומבורג, ופרידריך עלה לשלטון במקומו, תוך שקרובו לודוויג השמיני, רוזן הסן-דרמשטאדט משמש כעוצר הרוזנות בשמו. ב-27 בספטמבר 1768 התחתן פרידריך עם קרולינה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ-צווייבריקן, בנישואים פוליטיים לחלוטין, שנועדו לחזק את הקשר בין רוזנות הסן-דרמשטאדט לרוזנות הסן-הומבורג. אף על פי שנולדו להם 13 ילדים, בני הזוג חיו כאנשים זרים לחלוטין, והקשר ביניהם היה מאוד רופף.

ב-27 באוגוסט 1782 בהיותו בן 34, הצטרף פרידריך לבונים החופשיים תחת הנהגתו של קרל, נסיך הסן-קאסל.

בשנת 1795 נכבשה רוזנות הסן-הומבורג על ידי הצבא הצרפתי, ונשארה תחת כיבוש צרפתי עד לאחר מפלת נפוליאון בשנת 1814. במהלך קונגרס וינה הוחלט על החזרת הרוזנות לידי פרידריך, ובשנת 1815 הצטרפה הרוזנות לקונפדרציה הגרמנית.

ב-20 בינואר 1820 מת פרידריך בבאד הומבורג, ובנו פרידריך השישי, רוזן הסן-הומבורג עלה לשלטון במקומו.

==משפחתו==
ב-27 בספטמבר 1768 התחתן פרידריך עם קרולינה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ-צווייבריקן, ממנה נולדו לו 13 ילדים:
* פרידריך השישי, רוזן הסן-הומבורג (1769–1829), התחתן עם אליזבת, נסיכת הממלכה המאוחדת
* לודוויג וילהלם, רוזן הסן-הומבורג (1770–1839), התחתן עם אוגוסטה, נסיכת נסאו-אוזינגן
* קרולינה, נסיכת הסן-הומבורג (1771–1854), התחתנה עם לודוויג פרידריך השני, נסיך שוורצבורג-רודולשטאדט
* לואיזה אולריקה, נסיכת הסן-הומבורג (1772–1854), התחתנה עם קרל גינטר, נסיך שוורצבורג-רודולשטאדט
* אמליה, נסיכת הסן-הומבורג (1774–1846), התחתנה עם פרידריך, נסיך הכתר של אנהלט-דסאו
* פאול, נסיך הסן-הומבורג (1775–1776)
* אוגוסטה, נסיכת הסן-הומבורג (1776–1871), התחתנה עם פרידריך לודוויג, נסיך הכתר של מקלנבורג-שוורין
* ויקטור, נסיך הסן-הומבורג (1778–1780)
* פיליפ, רוזן הסן-הומבורג (1779–1846), התחתן עם רוזלי אנטוני, רוזנת נאומבורג
* גוסטב, רוזן הסן-הומבורג (1781–1848), התחתן עם לואיזה, נסיכת אנהלט-דסאו
* פרדיננד, רוזן הסן-הומבורג (1783–1866)
* מריה אנה, נסיכת הסן-הומבורג (1785–1846), התחתנה עם וילהלם, נסיך פרוסיה
* לאופולד, נסיך הסן-הומבורג (1787–1813), נהרג בקרב ליצן

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| פרידריך החמישי, רוזן הסן-הומבורג בית הסן נולד:30 בינואר 1748 מת:20 בינואר 1820
|-
| rowspan="1" align="center"| פרידריך הרביעי
| rowspan="1" align="center"| רוזנות הסן-הומבורג 1751–1820
| rowspan="1" align="center"| פרידריך השישי
|}

קטגוריה:בית הסן
קטגוריה:רוזנים גרמנים
קטגוריה:גרמנים שנולדו ב-1748
קטגוריה:גרמנים שנפטרו ב-1820
סטודיבייקר גולדן הוק

סטודיבייקר גולדן הוק (באנגלית: Studebaker Golden Hawk; מילולית: נץ מוזהב) היא מכונית סלון מהודרת, בתצורת קופה, 2 דלתות, אשר יוצרה על ידי יצרנית כלי הרכב סטודיבייקר האמריקאית בין השנים 1956–1958.

בשנת 1958 נמכרו 878 יחידות בלבד.

==סדרת Hawk==
* Studebaker Flight Hawk (שנת 1956)
* Studebaker Golden Hawk (בין השנים 1956-1958)
* Studebaker Silver Hawk (בין השנים 1957-1959)
* Studebaker Gran Turismo Hawk (בין השנים 1962-1964)

=="סטודיבייקר Hawk"==

בין השנים 1960-1961 פותח הדגם "Studebaker Hawk", אשר התבסס על הדגם הקודם "סטודייביקר Silver Hawk" וכמעט היה זהה לקודמו, ולדגם ה- "סטודיבייקר Golden Hawk".

== תמונות ==
<gallery mode="packed">
קובץ:Studebaker Golden Hawk early.jpg|סטודיבייקר גולדן הוק
קובץ:Flickr - DVS1mn - 57 Studebaker Golden Hawk (7).jpg|סטודיבייקר גולדן הוק, שנת 1957 
קובץ:Flickr - DVS1mn - 57 Studebaker Golden Hawk.jpg| סטודיבייקר גולדן הוק, שנת 1957 - מבט לתא הנהג
קובץ:1956 Studebaker Golden Hawk hardtop at 2015 Rockville show 5of6.jpg| סטודיבייקר גולדן הוק - מבט למושבים האחוריים
קובץ:1958 Studebaker Golden Hawk coupe (6102236647).jpg| מנוע סטודיבייקר גולדן הוק, שנת 1958
קובץ:1958 Studebaker Golden Hawk coupe (6102779284).jpg| פתיחת מכסה מנוע קדמי בדגם סטודיבייקר גולדן הוק
קובץ:1956 Studebaker Golden Hawk hardtop at 2015 Rockville show 3of6.jpg|סטודיבייקר גולדן הוק, שנת 1956
</gallery>
==ראו גם==

==קישורים חיצוניים==

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1956
גולדן הוק
קטגוריה:מכוניות אמריקאיות
Me Enamoré

Me Enamoré (באנגלית: I Fell in Love, ובעברית: התאהבתי) הוא סינגל של הזמרת הקולומביאנית שאקירה, מתוך אלבום האולפן האחד עשר שלה, El Dorado. השיר יצא לאור ב-7 באפריל 2017, כסינגל השני מתוך האלבום, כאשר קודמו היה "Chantaje".

השיר מדבר על מערכת היחסים שלה עם בן זוגה ג'רארד פיקה, והוא נכתב והופק על ידה בשיתוף ארבעה מוזיקאים נוספים.

במצעדים זכה השיר להצלחה רבה כאשר הצליח בשיאו להגיע למקום ה-83 במצעד הבילבורד הוט 100, ולמקום ה-1 במצעד שירי הפופ הלטיניים.

== וידאו קליפ ==
לראשונה ב-7 באפריל 2017, הודיעה שאקירה בעמוד האינסטגרם הרשמי שלה כי השיר יהיה הסינגל השני מתוך האלבום, ובסמוך להכרזתה הוציאה שאקירה קליפ מילים שיצא עבור השיר לערוץ ה-Vevo שלה. קליפ המילים הפך במהרה לוויראלי, ומונה הצפיות שלו עומד על כ-64 מיליון צפיות.

לאחר מכן בפרק זמן של כחודש מצאתו של קליפ המילים, הוציאה שאקירה את הקליפ הרשמי. בקליפ, ניתן לראות את שאקירה ובן זוגה פיקה, כשהם בחדר בבית מלון, משתטים ומקיימים את שגרת יומם הרגילה.

הקליפ זכה להצלחה רבה והפך לקליפ הסולו הנצפה ביותר של שאקירה, לקליפ ה-28 הנצפה ביותר בשנת 2017, ולקליפ הנשי הרביעי הנצפה ביותר באותה שנה, כאשר נכון למרץ 2020, מונה הצפיות שלו עומד על למעלה מ-715 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|זהב
|25,000
|-
!ארגנטינה (CAPIF)
|פלטינה
|40,000<small></small>
|-
!ברזיל (Pro-Música Brasil)
|פלטינה 2×
|120,000<small></small>
|-
!מקסיקו (AMPROFON)
|פלטינה 4× + זהב
|270,000<small></small>
|-
!ספרד (PROMUSICAE)
|פלטינה 3×
|120,000<small></small>
|-
!פולין (ZPAV)
|זהב
|10,000<small></small>
|-
!צ'ילה (IFPI Chile)
|פלטינה
|15,000<small></small>
|-
!צרפת (SNEP)
|זהב
|66,666<small></small>
|-
!שווייץ (IFPI Switzerland)
|פלטינה
|30,000<small></small>
|-
! colspan="3" |סיכום
|-
!בכל העולם
|
|1,780,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |איטליה
| rowspan="1" |7 באפריל 2017
|הורדה דיגיטלית
|אייס אנטרטיינמנט • סוני מיוזיק לטין
|
|-
|21 באפריל 2017
|רדיו להיטים
|סוני מיוזיק לטין
|
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:סינגלים שהגיעו למקום הראשון בפולין
קטגוריה:שירי פלטינה כפולה בברזיל
Deja Vu (שיר של פרינס רויס ושאקירה)

Deja Vu (בעברית: דז'ה וו) הוא סינגל של הזמר הלטינו-אמריקאי פרינס רויס, והזמרת הקולומביאנית שאקירה, מתוך אלבום האולפן החמישי שלו Five, ואלבום האולפן האחד עשר שלה, El Dorado. השיר יצא לאור ב-24 בפברואר 2017, כסינגל הרביעי מתוך אלבומו של רויס.

עם יציאתו נכנס השיר אל המקום ה-1 במצעדים שבוונצואלה, הרפובליקה הדומיניקנית, וארצות הברית (מצעד השירים הטרופיים).

בשנת 2017, הועמד השיר בטקס פרסי גראמי הלטיני ה-18, בקטגוריית "השיר הטרופי הטוב ביותר", אך הפסיד לשיר "Bachata en Kingston", של ויסנטה גארסיה.

== רקע וכתיבה ==
את השיר כתבה שאקירה ביחד עם פרינס רויס, דניאל סנטרקרוז ומני קרוז והוא הופק על ידי רויס, ויליאם דרלה ודייוויד סוננברג. בארצות הברית קיבל השיר את מעמד תשע הפלטינות, על מכירות של למעלה מ-540,000 עותקים במדינה.

בשנת 2018, דורג השיר על ידי מגזין הבילבורד כשיר הטרופי ה-12 הטוב ביותר שיצא בכל הזמנים.

== וידאו קליפ ==
לפני שהוציאו את הקליפ הרשמי, החליטו שאקירה ורויס כי יעלה אודיו של השיר לערוצו של רויס. בהמשך יצא הקליפ המלא בו בהתחלה ניתן לראות את שאקירה, כשהיא מתעמלת ולאחר מכן את רויס אשר מגיח מדלת המבנה שבה היא נמצאת. לאורכו של הקליפ, ניתן לראות את שאקירה ורויס כשהם רוקדים טנגו לצלילי השיר.

נכון לאוקטובר 2019, מונה הצפיות של הקליפ עומד על למעלה מ-425 מיליון צפיות, דבר אשר הופך אותו לקליפ הנצפה ביותר מן אלבומו של רויס, ולקליפ החמישי הנצפה ביותר מן אלבומה של שאקירה. האודיו של השיר צבר 20 מיליון צפיות.

== מיקומי שיא ==
במצעדים זכה השיר להצלחה רבה, כאשר כבש שלוש פסגות מצעדים שונות סביב העולם.

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|זהב
|25,000<small></small>
|-
!ארצות הברית (RIAA)
|פלטינה 15× <small>(לטיני)</small>
|900,000<small></small>
|-
!ברזיל (Pro-Música Brasil)
|זהב
|20,000<small></small>
|-
!מקסיקו (AMPROFON)
|פלטינה 2× + זהב
|120,000<small></small>
|-
!ספרד (PROMUSICAE)
|פלטינה
|40,000<small></small>
|-
! colspan="3" |סיכום
|-
!בכל העולם
|
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי פרינס רויס
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי פרינס רויס
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על נוסטלגיה
קטגוריה:שירי יהלום בארצות הברית
קטגוריה:סינגלים בהוצאת סוני מיוזיק לטין
פרידריך הרביעי, רוזן הסן-הומבורג

פרידריך הרביעי, רוזן הסן-הומבורג (בגרמנית: Friedrich IV. von Hessen-Homburg; 15 באפריל 1724 – 7 בפברואר 1751), היה רוזן הסן-הומבורג בין השנים 1746–1751.

==ביוגרפיה==
פרידריך נולד ב-15 באפריל 1724 בבראונפלס שהשתייכה לנסיכות זולמס-בראונפלס, לקזימיר וילהלם מהסן-הומבורג, בנו של פרידריך השני, רוזן הסן-הומבורג, ולכריסטינה שרלוטה, רוזנת זולמס-בראונפלס, בתם של וילהלם מוריץ, רוזן זולמס-בראונפלס ומדלינה סופיה מהסן-הומבורג. בשנת 1737 מת פרדיננד קטלר, דוכס קורלנד, ופרידריך דרש את הדוכסות לעצמו כיורשה של סבתו לואיזה אליזבת מקורלנד, אולם אנה, קיסרית רוסיה העניקה את הדוכסות לארנסט בירון.

בשנת 1740 נפגש פרידריך עם פרידריך השני, מלך פרוסיה, ועל פי הצעתו הצטרף לצבא הפרוסי. פרידריך השתתף במלחמת שלזיה הראשונה והשנייה, כחלק ממלחמת הירושה האוסטרית, ובשנת 1745 פרש מהצבא בשל מחלה.

בשנת 1746 מת דודו פרידריך השלישי, רוזן הסן-הומבורג ללא ילדים, ופרידריך עלה לשלטון במקומו. בשנת 1747 שלח לודוויג השמיני, רוזן הסן-דרמשטאדט את חייליו לרוזנות, וטען שהוא תופס אותה כאפוטרופוס לפרידריך. אולם פרידריך טען כי הוא בגיר ויכול לשלוט לבד, והעניין הופנה לבית המשפט הקיסרי.

ב-7 בפברואר 1751 בעוד העניין נידון בבית המשפט הקיסרי, מת פרידריך בבאד הומבורג, ובנו פרידריך החמישי, רוזן הסן-הומבורג עלה לשלטון במקומו.

==משפחתו==
ב-10 באוקטובר 1746 התחתן פרידריך עם אולריקה, נסיכת זולמס-בראונפלס, בתם של פרידריך וילהלם, רוזן זולמס-בראונפלס וסופיה מגדלנה בניגנה, רוזנת זולמס-לאובאך-אוטפה, ממנה נולדו לו שני ילדים:
* פרידריך החמישי, רוזן הסן-הומבורג (1748–1821), התחתן עם קרולינה, נסיכת הסן-דרמשטאדט
* מריה כריסטינה (1749–1850)

== אילן יוחסין ==

==קישורים חיצוניים==

* 
{| class="wikitable" style="margin:auto;text-align:center;"
|-
| colspan="3" align="center"| פרידריך הרביעי, רוזן הסן-הומבורג בית הסן נולד ב-15 באפריל 1724; נפטר ב-7 בפברואר 1751
|-
| rowspan="1" align="center"| פרידריך השלישי
| rowspan="1" align="center"| רוזנות הסן-הומבורג 1746–1751
| rowspan="1" align="center"| פרידריך החמישי
|}

קטגוריה:בית הסן
קטגוריה:רוזנים גרמנים
קטגוריה:אבירי מסדר העיט הלבן
קטגוריה:מלחמת שבע השנים:אישים
קטגוריה:ילידי 1724
קטגוריה:נפטרים ב-1751
Nessus

נסוס (באנגלית: "Nessus") היא תוכנה מסחרית (קוד סגור), חוצה פלטפורמות, המשמשת לסריקה ואיתור פגיעויות ברשתות מחשבים.

התוכנה פותחה על ידי חברת Tenable Network Security ושוחררה בתאריך 9 באפריל 2009 (גרסה Nessus 4.0). כיום נחשבת Nessus לתוכנת סריקת פגיעויות פופולרית ואיכותית המוכרת למשתמשים מכל העולם.

לתוכנה 3 גרסאות: גרסה לשימוש אישי ולא מסחרי הניתנת להורדה בחינם (Nessus Home) ועוד 2 גרסאות משודרגות (Nessus Professional, Nessus Manager) אותן יש לרכוש בנפרד לאחר תקופת ניסיון. בנוסף לכל אחת מהגרסאות מסד נתונים רחב המכיל פגיעויות רשת שונות המתעדכנים מעת לעת.

הגרסה העדכנית ביותר הניתנת להורדה, היא גרסה 6.10.5, שוחררה בתאריך 11 באפריל 2017.

==היסטוריה==

פרויקט Nessus פותח על ידי רנה דראזו (Renaud Deraison) בשנת 1998, כדי לספק סורק אבטחה מרוחק בקוד פתוח (ללא תשלום). בתאריך 5 באוקטובר 2005, חברת Tenable Network Security אותה ייסד רנה דראזו (Renaud Deraison) החלה ליישם אידאולוגית קוד סגור והפכה את רישיון התוכנה לקנייני וגרסאות הקוד הפתוח הוסרו מהאתר הרשמי.

למרות מדיניות הקוד הסגור, גרסת Nessus 3 נשארה ללא תשלום, אך שירותי סריקה ובדיקות של תקנים מסוימים (PCI, CIS, FDCC) כמו גם תמיכה טכנית ובדיקת פגיעויות מקיפה היו כרוכות בתשלום של כ-100 דולר בחודש.

בחודש יולי 2008, שלחה חברת Tenable עדכון למשתמשים ברישיון הביתי המאפשר גישה מלאה לעמוד התוספים.

סורק הפגיעויות OpenVAS (החל תחת השם GNessUs) מבוסס Nessus 2 והפך למערכת הקוד הפתוח של סורק הפגיעויות Nessus לאחר שזו הפכה לקוד סגור בשנת 2005.

==ראו גם==
* רחרחן
* בדיקת חדירות
* Parrot Security
* OpenVAS

==קישורים חיצוניים==

* 
* [https://www.tenable.com האתר רשמי] של חברת Tenable. 
* [http://www.omegaton.com/2017/05/nessus.html סורק הפגיעויות נסוס], פאביו ליאור רחמים 
* [http://www.tenable.com/products/nessus-vulnerability-scanner הורדת התוכנה] באתר Tenable. 

קטגוריה:תוכנה
איסטנבול בשאקשהיר

איסטנבול בשאקשהיר (בטורקית: İstanbul Başakşehir) הוא מועדון כדורגל מקצועני טורקי, שבסיסו במחוז בשאקשהיר של איסטנבול, טורקיה, ונוסד בשנת 1990 בשם "איסטנבול ביויוקשהיר בלדיאספור" (İstanbul Büyükşehir Belediyespor).

הקבוצה העפילה לראשונה לליגת העל הטורקית בכדורגל (ה-"Süper Lig" הטורקית) בעונת 2007/2008 והיא מארחת את משחקי הבית שלה באצטדיון פתיח טרים באיסטנבול. המועדון פועל בחסות משרד הנוער והספורט הטורקי.

איסטנבול בשאקשהיר הוא אחד מחמישה המועדונים המייצגים את העיר איסטנבול בליגת העל הטורקית לצד גלאטסראיי, פנרבחצ'ה, בשיקטש וקסימפאשה. בעונת 2016/2017 הקבוצה השתתפה לראשונה גם במפעלים האירופיים כשהתמודדה ב. בעונת 2017/2018 העפילה לשלב מוקדמות הליגה האירופית ובעונת 2019/2020 זכתה לראשונה באליפות טורקיה.

== היסטוריה ==
המועדון נוסד ב-1990 בשם "ISKI SK" בבעלות חברת המים העירונית באותו השם. הקבוצה התמודדה תחילה בליגה האזורית החובבנית בעונת 1990/1991 ועלתה לליגה השנייה בתום אותה עונה. לאחר ההעפלה לליגה המקצוענית שונה שמה ל"איסטנבול ביויוקשהיר בלדיאספור". המועדון התמודד בליגה השנייה עד עונת 1996.

בעונת 2006/2007 העפילה לראשונה לליגת העל הטורקית בכדורגל והצליחה להישאר בליגה בעונה שאחריה. בעונת 2012/2013 הקבוצה סיימה במקום 16 וירדה לליגה הראשונה, אך חזרה לליגה הבכירה אחרי עונה אחת כשזכתה באליפות הליגה הראשונה.

ביוני 2014, לאחר שהעפילה בשנית לליגת העל, שונה שמה ל"מועדון הכדורגל איסטנבול בשאקשהיר" (İstanbul Başakşehir Futbol Kulübü). ובעונות הבאות התמקמה במקום הרביעי בטבלת הליגה בעונות 2014/2015 ו-2015/2016. ב-25 במאי 2015 הקבוצה חתמה על הסכם חסות עם קבוצת החינוך והבריאות מדיפול (Medipol Eğitim ve Sağlık Grubu) לחוזה של ארבע שנים ושם הקבוצה שונה ל"מועדון הכדורגל מדיפול בשאקשהיר" (Medipol Başakşehir Futbol Kulübü).

בעונת 2019/2020 זכתה לראשונה באליפות ליגת העל הטורקית בכדורגל בהדרכת המאמן אוקאן בורוק. הם הפכו למועדון השישי בלבד בתולדות הליגה שזוכה באליפות, ולמועדון הרביעי מאיסטנבול שעושה זאת. עם זאת, במפתיע הקבוצה פתחה את עונת 2020/2021 עם 3 הפסדים וללא שערי זכות.

בעונת 2020/2021 הופיעה לראשונה הקבוצה בליגת האלופות והשיגה ניצחון בכורה היסטורי במחזור השלישי של שלב הבתים כאשר ניצחה באיסטנבול את מנצ'סטר יונייטד 1-2. עם זאת היו אלה הנקודות היחידות שהיא השיגה, וסיימה אחרונה אחרי פריז סן-ז'רמן, ר.ב. לייפציג ומנצ'סטר יונייטד.

== סגל נוכחי ==
; נכון ל-20 ביולי 2023

 (קפטן)

==תארים והישגים==
*ליגת העל הטורקית בכדורגל
**אליפות: 2019/20
**סגנות: 2016/17, 2018/19

==קישורים חיצוניים==

* 

* 

*
קטגוריה:קבוצות כדורגל טורקיות
קטגוריה:איסטנבול: מועדוני כדורגל
קטגוריה:קבוצות כדורגל שהוקמו ב-1990
דניאל יו

דניאל ד. יו (באנגלית: Daniel D. Yoo) הוא קצין בדימוס בדרגת מייג'ור גנרל, שירת כמפקד פיקוד המבצעים המיוחדים של חיל הנחתים.

==ביוגרפיה==
יו סיים ב-1984 תואר ראשון מאוניברסיטת המדינה של אריזונה. הוא התגייס לחיל הנחתים של ארצות הברית, עבר קורס קצינים ושובץ בדיוויזיית הנחתים הראשונה. 

שימש מפקד מחלקה רובאית, מפקד מחלקת מקלעים כבדים, סגן מפקד פלוגה מסייעת ומפקד פלוגה רובאית בגדוד השני של רגימנט הנחתים התשיעי. שימש מפקד מחלקת סיור ומפקד פלוגת בגדוד הסיור השלישי של דיוויזיית הנחתים השלישית באוקינאווה שביפן, וחונך בכוח הסיור הרביעי של הנחתים. לאחר לימודים במכללת המלחמה של הצי שירת במטה כוח המשלוח השני של הנחתים, ובתפקידו הבא שימש קצין מבצעים ביחידת המשלוח ה-26 של הנחתים. 

בשנים 2002–2004 פיקד על גדוד אימונים בבית הספר לחי"ר (מזרח). במהלך "מבצע חופש לעיראק", פיקד על כוח מיחידת המשלוח ה-26 של הנחתים שהוטסה לצפון עיראק במטרה להשליט סדר בעיר מוסול ואבטחת שדה התעופה המקומי. בהמשך שירותו ביצע תפקיד מטה באגף המבצעים של המטות המשולבים ושימש עוזר קצין אג"ם בפיקוד המבצעים המיוחדים של חיל הנחתים. 

מיולי 2008 עד יוני 2010 פיקד על רגימנט הנחתים הרביעי בדיוויזיית הנחתים השלישית, במסגרת זו שימש גם מפקד כוח חונך לצבא אפגניסטן. לאחר מכן שימש נציג הנחתים במועצה ליחסי חוץ. 

ב-2011 קודם לדרגת בריגדיר גנרל והיה בכך לאמריקאי-קוריאני הראשון לכהן בדרגה זו. הוא מונה למפקד לשכת הגיוס של הנחתים בסן דייגו האחראית על אזור מערב ארצות הברית. ביולי 2013 מונה למפקד השלוחה הקדמית של כוח המשלוח הראשון של הנחתים. ביולי 2015 מונה למפקד דיוויזיית הנחתים הראשונה ושירת בתפקיד עד ספטמבר אותה שנה, עת מונה לקצין המבצעים של פיקוד המבצעים המיוחדים. 

במאי 2017 מונה למפקד המבצעים המיוחדים בפיקוד האוקיינוס השקט של ארצות הברית, הוא הנחת הראשון לפקד על מפקדת מבצעים מיוחדים באחד מהפיקודים הקרביים המאוחדים. באוגוסט 2018 מונה למפקד פיקוד המבצעים המיוחדים של חיל הנחתים. הוא סיים את תפקידו ביוני 2020 ולאחר מכן פרש מהשירות הצבאי.

==קישורים חיצוניים==

* [http://archive.defense.gov/home/features/2015/0515_aapi/profiles/profile20.html ביוגרפיה] באתר מחלקת ההגנה של ארצות הברית
* [https://alumni.asu.edu/events/founders-day/honorees/alumni-achievement-award-marine דניאל יו] באתר בוגרי אוניברסיטת המדינה של אריזונה
* [https://www.defensemedianetwork.com/stories/marine-corps-special-operations-command-marsoc-major-general-daniel-yoo-usmc/ ראיון]

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי דיוויזיית הנחתים הראשונה
קטגוריה:אמריקאים שנולדו ב-1962
אולריקה לואיזה, נסיכת זולמס-בראונפלס

אולריקה לואיזה, נסיכת זולמס-בראונפלס (בגרמנית: Ulrike Luise zu Solms-Braunfels; 1 במאי 1731 – 12 בספטמבר 1792), הייתה אשתו של פרידריך הרביעי, רוזן הסן-הומבורג.

==ביוגרפיה==
אולריקה לואיזה נולדה ב-1 במאי 1731 בהונגן שהשתייכה לרוזנות זולמס-בראונפלס, לפרידריך וילהלם, רוזן זולמס-בראונפלס, ולסופיה מגדלנה בניגנה, רוזנת זולמס-לאובאך-אוטפה, בתם של אוטו קרל, רוזן זולמס-לאובאך-אוטפה וטקלנבורג ולואיזה, רוזנת שנבורג-ואלדנבורג.

ב-10 באוקטובר 1746 התחתנה אולריקה לואיזה עם פרידריך הרביעי, רוזן הסן-הומבורג, ממנה נולדו לו שני ילדים. בשנת 1747 שלח לודוויג השמיני, רוזן הסן-דרמשטאדט את חייליו לרוזנות, וטען שהוא תופס אותה כאפוטרופוס לפרידריך. אולם פרידריך טען כי הוא בגיר ויכול לשלוט לבד, והעניין הופניה לבית המשפט הקיסרי.

ב-7 בפברואר 1751 בעוד העניין נידון בבית המשפט הקיסרי, מת בעלה פרידריך בבאד הומבורג, ובנה פרידריך החמישי, רוזן הסן-הומבורג עלה לשלטון במקומו, תוך שאולריקה לואיזה משמשת כעוצרת עד לשנת 1766. בשנת 1768 התחתן בנה פרידריך עם קרולינה, נסיכת הסן-דרמשטאדט, נכדתו של לודוויג השמיני, רוזן הסן-דרמשטאדט, ובכך התיישב הסכסוך בין שני הענפים לבית הסן, וב-12 בספטמבר 1792 מתה אולריקה לואיזה בביתה בבאד הומבורג.

==משפחתה==
ב-10 באוקטובר 1746 התחתנה אולריקה לואיזה עם פרידריך הרביעי, רוזן הסן-הומבורג, ממנו נולדו לה שני ילדים:
* פרידריך החמישי, רוזן הסן-הומבורג (1748–1821), התחתן עם קרולינה, נסיכת הסן-דרמשטאדט
* מריה כריסטינה (1749–1850)

== אילן יוחסין ==

==קישורים חיצוניים==
* 

קטגוריה:נסיכות גרמניות
קטגוריה:ילידות 1731
קטגוריה:נפטרות ב-1792
Las de la Intuición

Las de la Intuición (באנגלית: The Ones With the Intuition, ובעברית: אלו עם האינטואיציה) הוא סינגל שהוקלט על ידי הזמרת הקולומביאנית שאקירה, מתוך אלבום האולפן השישי שלה, Fijación Oral Vol. 1. השיר יצא לאור ב-14 במאי 2007, כסינגל החמישי והאחרון מתוך האלבום.

בנוסף לכך, לשיר יצאה גרסה בשפה האנגלית תחת השם "Pure Intuition", אך זו לא צורפה לאלבום, ובכל זאת פורסמה כיוון שהיא היוותה כחלק ממסע הפרסום של סיאט, "Catch the Fever". כמו כן, השיר הוא שיר הסולו הנשי הנמכר ביותר בכל הזמנים בספרד.

עם יציאתו נכנס השיר אל המקום הראשון במצעד שבספרד, והשישי במצעד שבהולנד.

== רקע וכתיבה ==
השיר נכתב על ידי שאקירה ולואיס פרננדו אוצ'ואה, והופק על ידי השניים גם כן. עם השיר הופיעה שאקירה בפריז בשנת 2011, וההופעה נכללה באלבום ההופעה הרביעי והאחרון שלה, Live from Paris.

גם בסיבוב ההופעות החמישי שלה "The Sun Comes Out World Tour", הופיעה שאקירה עם השיר, אך לא הופיעה עם הגרסה בשפה האנגלית.

== וידאו קליפ ==
הווידאו קליפ הנלווה שיצא לשיר צולם במיאמי, ארצות הברית בביומם של שאקירה וז'אומה דה לאיגואנה. הקליפ מציג את שאקירה, כשלראשה פאה סגולה, מחוך שחור ונעלי עקב גבוהים. יחד עם ארבעה רקדני ליווי, שאקירה מחזיקה בגיטרה סגולה, ושרה את השיר.

בתחילת הקליפ ניתן לראות את שאקירה, כשהיא מתחת לניילון נצמד, ולאחר מכן מורחת אודם על שפתיה, ומתאפרת להנאתה. בין לבין ניתן לראותה רוקדת מאחורי מסך המסתיר אותה, ומציג רק את הצל שלה בצבעים שונים.

נכון לאוקטובר 2022, מונה הצפיות של הקליפ עומד על כ-229 מיליון צפיות, והוא ה-24 הנצפה ביותר של שאקירה.

== מיקומי שיא ==
=== Las de la Intuición ===

=== Pure Intuition ===

== נתוני מכירות ==
=== Las de la Intuición ===
{| class="wikitable sortable"
!מקום
!תארים
!מכירות
|-
!ספרד (PROMUSICAE)
|פלטינה
|20,000
|-
! colspan="3" |רינגטון
|-
!ספרד (PROMUSICAE)
|פלטינה 5×
|100,000
|}

=== Pure Intuition ===
{| class="wikitable sortable"
!מקום
!תארים
!מכירות
|-
!ספרד (PROMUSICAE)
|פלטינה 7×
|140,000
|-
! colspan="3" |רינגטון
|-
!ספרד (PROMUSICAE)
|פלטינה 10×
|200,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!גרסה
!פורמט
!חברת תקליטים
!<abbr>מקור</abbr>
|-
!הולנד
|27 בינואר 2007
|"Pure Intuition"
|תקליטור
|אפיק
|
|-
!ספרד
|24 בפברואר 2007
|"Las de la Intuición"
|רדיו להיטים עכשוויים
|ברטלסמן מיוזיק גרופ
|
|-
!הונגריה
|28 בפברואר 2007
|"Pure Intuition"
|הורדה דיגיטלית
|אפיק
|
|-
!ספרד
|2007
| rowspan="5" |"Las de la Intuición"
|רמיקסים <small>(תקליט 12 אינץ')</small>
| rowspan="4" |פאצ'ה
|
|-
! rowspan="4" |עולם
| rowspan="3" |5 ביוני 2009
|מיני-אלבום רמיקסים - חלק 1
|
|-
|מיני-אלבום רמיקסים - חלק 2
|
|-
|מיני-אלבום רמיקסים - חלק 3
|
|-
|12 בספטמבר 2009
|אלבום רמיקס
|סנטרל סטיישן
|
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון בספרד
מריה כריסטינה, נסיכת סבויה

מריה כריסטינה, נסיכת סבויה (באיטלקית: Maria Cristina di Savoia; 14 בנובמבר 1812 – 21 בינואר 1836), הייתה בתו של ויטוריו אמנואלה הראשון, מלך סרדיניה, ואשתו של פרננדו השני, מלך שתי הסיציליות.

==ביוגרפיה==
מריה כריסטינה נולדה בקליארי ב-14 בנובמבר 1812, לויטוריו אמנואלה, דוכס אאוסטה, ולמריה תרזה מאוסטריה-אסטה, בתם של הארכידוכס פרדיננד, דוכס ברייזגאו ומריה ביאטריצ'ה ד'אסטה, דוכסית מאסה. בילדותה שהתה מריה כריסטינה עם שאר משפחתה בסרדיניה, לשם ברחו בני המשפחה מפני נפוליאון. לאחר מפלת נפוליאון בשנת 1814, חזרו בני המשפחה לטורינו. 

ב-21 בנובמבר 1832 התחתנה מריה כריסטינה עם פרננדו השני, מלך שתי הסיציליות, וב-21 בינואר 1836 מתה מריה כריסטינה, 5 ימים לאחר לידת בנה היחיד פרנצ'סקו השני, מלך שתי הסיציליות. לאחר מותה התחתן בעלה פרננדו עם מריה תרזה מאוסטריה, בתו של הארכידוכס קרל, דוכס טשן, שממנה היו לו עוד 12 ילדים.

==אילן יוחסין==

==קישורים חיצוניים==

* 

קטגוריה:ילידות 1812
קטגוריה:בית סבויה
קטגוריה:נפטרות ב-1836
מריה אנה ויקטוריה, דוכסית בוואריה

מריה אנה ויקטוריה, דוכסית בוואריה (בגרמנית: Maria Anna Christina Victoria von Bayern; ), הייתה בתו של פרדיננד מריה, הנסיך הבוחר מבוואריה, ואשתו של לואי, הדופן הגדול.

==ביוגרפיה==
מריה אנה ויקטוריה נולדה ב-28 בנובמבר 1660 במינכן, לפרדיננד מריה, הנסיך הבוחר מבוואריה ולאנריקטה אדליידה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת.

בשנת 1668 התארסה מריה אנה ויקטוריה עם לואי, הדופן הגדול, בנו של לואי הארבעה עשר, מלך צרפת, והתחנכה בקפידה כדי למלא את התפקיד הזה, ומלבד גרמנית, היא למדה לדבר צרפתית, איטלקית ולטינית. בשנת 1676 מתה אמה הנריצ'טה אדליידה, נסיכת סבויה שאליה הייתה מאוד קשורה, ו-1679 מת אביה פרדיננד מריה, הנסיך הבוחר מבוואריה, ואחיה מקסימיליאן השני עמנואל, הנסיך הבוחר מבוואריה ירש את השלטון.

ב-28 בינואר 1680 נערך במינכן טקס מינויה לדופינה של צרפת, וב-7 במרץ אותה שנה נערך בשאלון-אן-שמפאן טקס הנישואים. כשהגיעה מריה אנה ויקטוריה לשטרסבורג שבצרפת פנו אליה בגרמנית, אולם היא קטעה את דבריהם ואמרה: "רבותי, אני מדברת צרפתית!". עם נישואיה הפכה מריה אנה ויקטוריה לאשה השנייה בחשיבותה בצרפת, ולאחר מות חמותה מריה תרסה, נסיכת ספרד בשנת 1683 היא הפכה לגברת הראשונה בממלכה, על אף שמצב בריאותה הקשה עליה למלא את התפקיד. מכיוון שבעלה בגד בה בקביעות עם פילגשיו, הייתה מריה אנה ויקטוריה רוב הזמן מבודדת בטירתה, שם שוחחה עם חברותיה בגרמנית. בנוסף היא יצרה קשר טוב עם אליזבת שארלוטה, נסיכת הפפאלץ, אשתו של פיליפ הראשון, דוכס אורליאן - דודו הצעיר של בעלה.

ב-20 באפריל 1690 מתה מריה אנה ויקטוריה בארמון ורסאי, ובנתיחה לאחר המוות התברר שסבלה מכמה מחלות כרוניות, והם גרמו למותה בגיל כה צעיר.

==משפחתה==
ב-7 במרץ 1680 התחתנה מריה אנה ויקטוריה עם לואי, הדופן הגדול, בנו של לואי הארבעה עשר, מלך צרפת, ממנו היו לה 3 ילדים:
* לואי, דוכס בורגונדיה (1682–1712).
* פליפה החמישי, מלך ספרד (1683–1746).
* שארל, דוכס ברי (1686–1714).

== אילן יוחסין ==

==קישורים חיצוניים==

* 

קטגוריה:ילידות 1660
קטגוריה:דוכסיות גרמניות
קטגוריה:בית ויטלסבאך
קטגוריה:נפטרים ב-1690
משה פנחס טרונק

הרב משה פנחס טרונק (ה'תרי"ד, 1854 – כ"ג באייר ה'תרע"ב, 10 במאי 1912) היה רבה של קוטנה שבפולין.

==ביוגרפיה==
נולד בפולטוסק לרב ישראל יהושע טרונק שכיהן אז כרבה של העיר, ונקרא על שם רבו של אביו. הוא היה בן יחיד להוריו, ואחותו נישאה לרב חיים אלעזר וקס, רבה של קאליש. למד אצל אביו ואצל הרב שמואל ליב פדמביצר. אביו היה מיודד עם כמה מגדולי האדמו"רים בפולין, אך לא זוהה בלעדית עם אחת החסידויות. כשהיה ילד, לקח האב את משה פנחס לחצרו של הרב מנחם מנדל מוורקא, ובגיל צעיר מאוד שלח אותו ללמוד אצל הרב יחיאל דנציגר רבה של פילץ ומי שיהיה לימים מייסד חסידות אלכסנדר.

נישא בעודו נער לבתו של הרב אברהם מאיר מושקט אב"ד ביאלבריז'ג, נכדתו של הרב ישעיה מושקט מפראגה. לאחר נישואיהם גרו בני הזוג בקוטנה לצד אביו שהתמנה בינתיים כרב העיר. בשנת 1890 פעל אביו למינויו כרבה של מלאווה, אך המינוי סוכל בידי חסידי גור המקומיים לאחר מאבק בן שלוש שנים, על רקע המתיחות בין חסידי גור לחסידי אלכסנדר שאליהם השתייך הרב טרונק. הוא כיהן בינתיים במשרות רבניות בוויסקיט ובפרבר הוורשאי, פראגה. לאחר פטירת אביו בשנת 1893 התמנה במקומו כרבה של קוטנה, משרה שבה נשא במשך תשע עשרה שנה.

הוא עמד בקשרי מכתבים עם הרב אברהם בורנשטיין מסוכטשוב שאף השיא את נכדתו, בת בנו יחידו ויורשו הרב שמואל בורנשטיין ("שם משמואל") לבנו יצחק יהודה. בתו של הרב טרונק נישאה לגביר שמעון צילק.

נפטר בכ"ג באייר ה'תרע"ב, 10 במאי 1912. את חידושי תורתו לא הביא לדפוס.

הותיר אחריו שני בנים: הגביר חיים אברהם טרונק מלודז', אביו של הסופר יחיאל ישעיהו טרונק, והרב יצחק יהודה טרונק שמילא את מקום אביו וסבו ברבנות העיר קוטנה.

==פעילות תורנית==
הרב טרונק הוציא לאור חלק מספרי אביו, ובהם הספר "ישועות ישראל" על שולחן ערוך חושן משפט. בהקדמת ספרו של אביו שו"ת "ישועות מלכו" נכתב שבנו הרב משה פנחס נועץ עם בעל "אבני נזר" כיצד לטפל בכתבי אביו והוא יעץ לתת עדיפות ראשונה לחידושים על הרמב"ם משום שיש בהם חידושים רבים על חלק שלישי של הרמב"ם שלא הרבו לכתוב עליו.

בספרו של אביו שו"ת "ישועות מלכו" מופיעות תשובות רבות שנשלחו אליו.

==לקריאה נוספת==
* נתן צבי פרידמן, אוצר הרבנים, בני ברק תשל"ה. פריט 15620
* ישראל אברהם גרינבוים, חכמי פולין, ירושלים תשס"ט, עמוד תכז

==קישורים חיצוניים==
* 
* 

==הערות שוליים==

קטגוריה:רבנים פולנים
קטגוריה:רבנים חסידים
קטגוריה:חסידי אלכסנדר
משה פנחס
קטגוריה:ילידי 1854
קטגוריה:נפטרים ב-1912
נמו 33

חלל תת-ימי בבריכת נמו, כשהבור בעומק 34.5 מ' ברקע
מבט לתוך הבור העמוק בנמו 33
נמו 33 הוא מתקן בריכת שחייה מקורה בבריסל, בלגיה. הוא החזיק בשיא של בריכת השחייה המקורה העמוקה ביותר בעולם בין פתיחתו ב-1 במאי 2004 וההשלמה של בריכת Y-40 במונטגרטו שבאיטליה ב-5 ביוני 2014.

העומק המרבי של הבריכה הוא 34.5 מטר. היא מכילה 2,500,000 ליטר של מי מעיין ללא כלור מסוננים היטב, הנשמרים בטמפרטורה של 30 מעלות על ידי מחמם סולרי. בעומק 10 מטרים ישנן מספר מערות תת-ימיות מדומות. בזכות הטמפרטורה החמימה בבריכה יכולים צוללנים לצלול לפרקי זמן ארוכים בלי חליפה יבשה. 

המתחם תוכנן על ידי מומחה הצלילה הבלגי ג'ון נטיהרט כמתקן רב-תכליתי ללימודי צלילה, פנאי, והפקת סרטים ב-2004. 

מכניקה פופולרית מדרג את נמו 33 כאחת מ-18 הבריכות המוזרות ביותר בעולם.

== בטיחות ==
המתקן מורשה לתיירים, צוללנים חובבים, וצוללנים מקצועיים. על הצוללנים להיות בני 12 שנים לפחות ובמצב בריאותי טוב. כל הצוללנים חייבים להיות מוסמכים או מונחים על ידי מאמן. לכל הצוללנים חייב להיות צוללן מוסמך כעמית לצלילה.

== תכונות ==
המתקן מכיל מסעדה, חנות ספרים, חנות בגדי ים, חנות מזכרות, וחדרים לפעילויות מים נוספות. ישנו מספר רב של חלונות תת-מימיים המאפשרים למבקרים להביט בבריכות בעומקים שונים. בנוסף, הוא מציע סיורים ברחבי העיר בריסל.

== קישורים חיצוניים ==

* 
* 
* [http://news.bbc.co.uk/cbbcnews/hi/world/newsid_3771000/3771073.stm חדשות ה-BBC: הבריכה העמוקה ביותר בעולם תפתח]

==הערות שוליים==

קטגוריה:בריכות שחייה
קטגוריה:בריסל: מבנים
קטגוריה:בריסל: ספורט
קטגוריה:צלילה
קטגוריה:בלגיה: אצטדיונים ומתקני ספורט
מלון טרמה מילפיני

מלון טרמה מילפיני (איטלקית: Hotel Terme Millepini) הוא מלון ארבעה כוכבים במונטגרוטו טרמה במחוז פדובה שבאיטליה. הוא מכיל 100 חדרים והוא מוכר כבעל הבריכה העמוקה ביותר בעולם, Y-40, אשר הכניסה אותו על כך לספר השיאים של גינס. המלון נבנה לראשונה ב-1997 והוא שופץ ב-2013.

== בריכת Y-40 ==
Y-40, בריכת "הנאה עמוקה" נפתחה לראשונה ב-5 ביוני 2014. היא תוכננה על ידי האדריכל אמנואלה בוארטו. היא בעומק של 40 מטרים, מה שהופך אותה לבריכה העמוקה בעולם. היא מכילה 4,300 מטרים מעוקבים של מים תרמיים הנשמרים בטמפרטורה של 32–34 מעלות. הבריכה מכילה מערות תת-מימיות ומנהרה תלויה שקופה תת-מימית המשמשת את האורחים למעבר. היא כוללת פלטפורמות בעומקים שונים, הנעים בין 1.3 מטר עד 12 מטרים, לפני שקירות הבריכה נעשים צרים לתוך מנהרה דמוית באר הצוללת ישר לעומק 40 מטרים. המלון מציע כרטיסים לצלילה חופשית ולצלילה. הצוללנית החופשית האיטלקית אומברטו פליזארי מדדה את עומק הבריכה לפני פתיחתה.

כאשר היא נפתחה ב-5 ביוני 2014, הוענק לה התואר "בריכת השחייה העמוקה ביותר לצלילה" על ידי ספר השיאים של גינס. שיא זה היה שייך לפני כן לבריכת נמו 33 בבלגיה.

== גלריה ==
<gallery>
File:Y-40 Tunnel Hotel Terme Millepini.jpg|מבט מהמנהרה דרכה האורחים יכולים לעבור בבריכה
</gallery>

== קישורים חיצוניים ==
* 
* [http://www.y-40.com אתר הבריכה]
* 

==הערות שוליים==

קטגוריה:שיאי גינס
קטגוריה:בריכות שחייה
טרמה מילפיני
קטגוריה:ונטו
קטגוריה:איטליה: מבנים
קטגוריה:צלילה
בית הכנסת צוף דבש

בית הכנסת צוף דבש הוא בית כנסת ספרדי שנוסד ב-1860, בזמן השלטון הטורקי, ברובע היהודי של העיר העתיקה בירושלים. כיום הוא שוכן ברחוב פלוגת הכותל 15.

בית הכנסת קרוי על שם רבי דוד בן שמעון, (ראשי תיבות דב"ש), שהגיע לארץ ישראל ממרוקו בשנת 1854, והקים את שכונת מחנה ישראל, אחת השכונות הראשונות שנבנו מחוץ לחומות העיר העתיקה.

== היסטוריה ==
במהלך המאה ה-19, מספר גדול יותר של יהודים הגיע לירושלים ממדינות המגרב. דרך ההשפעה של בן שמעון, הקבוצה התנתקה מהקהילה הגדולה יותר של הספרדים בירושלים והקימה את "בית הכנסת של המערביים" (בניגוד למזרחים) ב-1860. הבניין הכיל גם את התלמוד תורה ואת בית האבות של הקהילה.

מִרְשם הרכוש של הקהילה, אשר נכתב אחרי מותו של בן שמעון ב-1879, מונה חצר עם שני בתי כנסת, כשבית כנסת צוף דבש מתואר כגדול שביניהם, ומקוואות. המִרְשם מוסיף, כי אנשים היו קמים בכל חצות כדי ללמוד בבית הכנסת. הקומה העליונה אשר כללה שלושה חדרים, הכילה את התלמוד תורה. בקומה התחתונה שוכנו חדר הישיבות של מועצת הקהילה, כמו גם שני חדרים קטנים שבהם חיו האלמנות שניקו את החצר.

לאחר מלחמת העצמאות, הבניין היה תחת הכיבוש הירדני, יחד עם כל העיר העתיקה של ירושלים. אף על פי שהבניין נבזז, הוא נותר עומד על כנו. לאחר מלחמת ששת הימים, שוקם בית הכנסת וחודשה בו התפילה.

החדרים הכיפתיים הוקדשו ב-1988 על ידי הקהילה הצרפתית. הבניין משמש גם כישיבה.

== המלצות ==
* שלו, נירית. [http://noar.education.gov.il/main/upload/perut/jerusalem22.DOC MiSfarad LeYerushalayim: HaKehila HaSefaradit BaRova היהודי]. רחל ינאית מרכז בן צבי.
* בן יעקב, מיכל. [http://noar.education.gov.il/main/upload/perut/bonimjerus3.doc Hityashvutam של haYehudim haMaaraviim beYerushalaim]

== לקריאה נוספת ==
* יוסף יצחק שלוש

צוף דבש
צוף דבש
כלוב מוגן-כרישים

כרישים שוחים מחוץ לכלוב מוגן-כרישים שבתוכו אנשים
כלוב מוגן כרישים הוא כלוב מתכת המשמש צוללנים לצפות מקרוב במינים מסוכנים של כרישים, בביטחון יחסי. הצפייה יכולה לכלול מינים שונים של כרישים, כשהנצפים ביותר מתוך כלוב הם עמלצים לבנים וכרישים שוריים, אשר שניהם ידועים כתוקפנים לעיתים. כלובים מוגני כרישים בנויים כך שיעמדו בהתנגשויות ונשיכות כרישים, ויהיו מסוגלים להגן על הצוללנים מפני התקפות. כלובי-צלילה מאפשרים לאנשים לעקוב מקרוב אחר כרישים, ולעיתים לקיים איתם אינטראקציה.

כלוב מוגן כרישים משמש גם לצורכי פנאי. על מנת לאפשר צפייה בכרישים מקרוב, מפעילי האטרקציה משליכים לים פתיונות שונים, כדי למשוך את הטורפים לסביבת הכלוב.

== כלוב מונע עצמית ==
ב-4 בספטמבר 1979, נרשם בארצות הברית פטנט מספר 4166462 עבור כלוב מוגן כרישים בעל הנעה עצמית; שתוכנן כדי לאפשר לצוללנים לאסוף אוזני-ים מבלי להיות חשופים לפגיעה. בפטנט נרשם שבזכות מערכת ההנעה, צוללני אוזן-הים יאמצו את עצמם פחות, ולכן, יוכלו לאסוף את טרפם במשך זמן ארוך יותר. תקציר הפטנט מפרט כלוב בעל הנעה עצמית עם לפחות פתח גישה אחד ושלדה הנושאת מדחף ומנוע אוויר. למסגרת הכלוב מחובר חומר ציפה כך שהכלוב יכול לצוף באופן נייטרלי במים מלוחים. פטנט זה פקע ב-4 בספטמבר 1996.

== תאונות כלוב כרישים ==
בשנת 2005, מרק קארי, תייר בריטי שצלל בכלוב כרישים מול חופי דרום אפריקה, נחשף לסכנה חמורה, כאשר עמלץ לבן באורך 5 מטר חדר דרך הסורגים של הכלוב הכרישים בו שהה במהלך הצלילה. הכריש הקיף את הספינה מספר פעמים, והחל לתקוף את צד הכלוב, ואז התחיל לרסק ולנשוך. הקפטן של הספינה ניסה להסיח את הכריש על ידי שהכה אותו בראש עם מוט ברזל, אבל הכריש נגס את אחד המצופים בחלקו העליון של הכלוב, דבר שגרם לכלוב להתחיל לשקוע. קארי הבין שהיות שהוא מצויד רק במסכה, ללא כל התקני נשימה, הברירות העומדות בפניו הן להאכל או לטבוע. הוא שחה במהירות דרך החלק העליון של הכלוב, והוצא למבטחים על ידי קפטן הספינה, שהדף את הכריש על ידי מהלומות בראשו.

ב-2007, כלוב כרישים מסחרי נהרס מול חוף האי גואדלופה לאחר שעמלץ לבן באורך 4.6 מטר גדול הסתבך בו וקרע את הכלוב לשניים במאמץ קדחתני לחלץ את עצמו. תיירים צילמו וידאו של התקרית, שהתפשט במהירות ברחבי האינטרנט.

== מחלוקת בעניין פיתוי כרישים ==
החולקים על תעשיית כלובי-הצלילה, כמו קרייג בווים שניצל מהתקפת-כריש, מאמינים כי פיתוי כרישים מתמיד במטרה למשוך כרישים לכלובי התיירים, עשוי לשנות את התנהגות הכרישים. החולקים על בווים, כמו איכות הסביבה הימית, טוענים כי אין שום קשר בין פיתיון כרישים להתקפות נגד בני אדם. עם זאת, ישנן ראיות כי פיתוי של כרישים לצורכי תיירות משנה את דפוסי התנועה של עמלצים לבנים.

==קישורים חיצוניים==

==הערות שוליים==

קטגוריה:ציוד צלילה
קטגוריה:ציוד בטיחות
קטגוריה:תקיפות כרישים